stanford-oval/wikipedia huggingface dataset:
בוקר טוב, ורוניקה
פרקים > עונה 2 (2022)

| מספר פרק | כותרת | אורך פרק | תאריך שידור מקורי |
| --- | --- | --- | --- |
| 1 | "ניצחונות והפסדים" | 53 דקות | 3 באוגוסט 2022 |
ורוניקה שנמצאת מתחת לרדאר ומתכננת נקמה מצליחה לאתר חבר כנופיה ראשון בפאזל בעזרת שותף ותיק מעברה. הפקדית אניטה מגלה פרטים חדשים.: 
| 2 | "זאב בעור של כבש" | 52 דקות | 3 באוגוסט 2022 |
ורוניקה חוקרת מי מאחורי השם "דואום" ואת בית היתומים החדש. בתו של הגואל, מצ'יאס, חושדת בשיטת הריפוי שלו.: 
| 3 | "בין גן עדן לגיהנום" | 55 דקות | 3 באוגוסט 2022 |
ההתמדה למציאת האמת מתחזקת עבור ורוניקה לאחר אובדן חבר קרוב. אניטה ממשיכה במסע לאיתור ז'נץ'.: 
| 4 | "אמת או חובה" | 51 דקות | 3 באוגוסט 2022 |
ורוניקה מצליחה להיכנס לביתו של מצ'יאס ונוקטת בניסיון לעצור אותו לפני שיפגע במשפחתה.: 
| 5 | "שתיקת הקורבנות" | 54 דקות | 3 באוגוסט 2022 |
אנז'לה מכירה במקרי ההתעללות של אביה לאחר שמזמין לביתו אורחת אותה אנז'לה מכירה היטב.: 
| 6 | "דואום" | 46 דקות | 3 באוגוסט 2022 |
מצ'יאס ממשיך בניסיונתיו למנוע מהאמת להתפרץ בפני המון תומכיו תוך כדי שהוא פוגע בוורוניקה, הנחושה לחשוף אותו. ז'יזלי נאלצת לקבל החלטה אמיצה.:
הערות שוליים

↑  נטפליקס משחררת טריילר ותאריך שידור עבור הסדרה "בוקר טוב, ורוניקה"
↑  בוקר טוב ורוניקה: נטפליקס מכריזה על סדרת משטרה ברזילאית חדשה (בפורטוגזית)
↑  נטפליקס מודיעה על סדרת משטרה חדשה בשם "בוקר טוב, ורוניקה" (בפורטוגזית)
↑  ורו חוזרת! העונה השנייה של בוקר טוב, ורוניקה אושרה לשידור ב-3 באוגוסט 2022 (בפורטוגזית)
ביסמרקיוגנד

סמל הביסמרקיוגנד
ביסמרקיוגנד (בגרמנית: Bismarckjugend; "נוער ביסמרק") הייתה תנועת הנוער של מפלגת העם הלאומית הגרמנית. התנועה פעלה בין השנים 1922–1933.
היסטוריה

התנועה נוסדה ב-1922 והייתה מיועדת לנערים ונערות בין הגילאים 14–25. הארגון היה בעל אופי צבאי, ונועד לחנך את חבריו לשמרנות ומלוכנות. הארגון נקרא "נוער ביסמרק" על שם אוטו פון ביסמרק. בית ביסמרק העניק הסכמה רשמית לשימוש בשם. בשנותיו הראשונות לא זכה הארגון לפופולריות רבה. מפלגת העם הלאומית הגרמנית הייתה מזוהה בעיקר עם ערכי הדור הישן, ופחות הצליחה לקרוץ לדור הצעיר. עם זאת, בהדרגה הצליחה המפלגה להפיץ את רעיונותיה הלאה, וב-1928 כבר היו לביסמרקיוגנד 800 סניפים בכל רחבי גרמניה, אשר בהם היו חברים 42,000 נערים ונערות. הביסמרקיוגנד היה תנועת הנוער השנייה בגודלה בגרמניה, אחרי הנוער העובד הסוציאליסטי של המפלגה הסוציאל-דמוקרטית של גרמניה. באותה שנה ערך הארגון טקס אזכרה בפרידריכסרוה לציון יום השנה ה-30 למותו של ביסמרק.
עיקר ההתגייסות לארגון הייתה באזורים פרוטסטנטיים בצפון. בדרום הקתולי זכה הארגון לתמיכה פחותה. מרבית חניכי הארגון היו בני המעמד הגבוה, או אפילו האצולה. מקרה חריג היה הסניף הגדול של הארגון בברלין אשר היה מורכב רובו ככולו מבני מעמד הפועלים. ב-1933 נחתם הסכם בין המפלגה הנאצית למפלגת העם הלאומית, אשר במסגרתו התפרקה מפלגת העם הלאומית. ב-1935 הוצאו מחוץ לחוק כל תנועות הנוער בגרמניה למעט ההיטלריוגנד, ולבישת מדי הביסמרקיוגנד הפכה לעבירה פלילית.
לקריאה נוספת

Michael Burleigh, Wolfgang Wippermann: The Racial State: Germany, 1933–1945. Cambridge University Press, Cambridge [England] 2002, S. 228.
Martin Kitchen: A History of Modern Germany, 1800–2000. Blackwell, Malden, Massachusetts 2006.ג
Larry Eugene Jones, James N. Retallack: Elections, Mass Politics, and Social Change in Modern Germany: New Perspectives, German Historical Institute, Washington, D.C. 1992, S. 354.
Robert Gerwarth: The Bismarck Myth: Weimar Germany and the Legacy of the Iron Chancellor. Oxford historical monographs. Clarendon Press, Oxford 2005, S. 106–107.
באדי הילד

| --- | --- |

הילד במדי אינדיאנה פייסרס, 2022
 לידה:  17 בדצמבר 1992 (בן 31) אייט מייל רוק שבאיי בהאמה
 עמדה:  קלע
 גובה:  1.93 מטר
 מספר:  17
 מכללה:  אוניברסיטת אוקלהומה
 דראפט:  בחירה שישית, 2016 ניו אורלינס פליקנס
 קבוצות כשחקן
 2016–2017   2017–2022   2022–2024   2024   2024–:  ניו אורלינס פליקנס   סקרמנטו קינגס   אינדיאנה פייסרס   פילדלפיה 76'   גולדן סטייט ווריורס
 הישגים כשחקן
 חמישיית הרוקיז של העונה (2017)   זוכה פרס נייסמית' (2016)   זוכה פרס ג'ון וודן (2016)   זוכה תחרות השלשות (2020)
צ'וואנו רייניר "באדי" הִילְד (באנגלית: Chavano Rainier "Buddy" Hield; נולד ב-17 בדצמבר 1992) הוא כדורסלן בהאמי המשחק בקבוצת גולדן סטיייט ווריורס מליגת ה-NBA, בעמדת הקלע.
תיכונים ומכללות

הילד נולד בכפר "אייט מייל רוק", על יד העיר פריפורט שבאיי בהאמה. הכינוי "באדי" ניתן לו בידי אמו, על שם דמותו של "באד באנדי" מהסיטקום "נשואים פלוס". בתקופתו כתלמיד "תיכון ג'ק הייוורד" הוביל את קבוצתה לאליפות התיכונים של האי גרנד בהאמה. לאחר מכן עבר לשחק באקדמיית הכדורסל "סאנרייז כריסטיאן" שבעיר ויצ'יטה, קנזס, וקלע בעונת הסיניור שלו 22.7 נקודות בממוצע למשחק.
בסיום לימודיו התיכוניים בחר הילד ללמוד באוניברסיטת אוקלהומה. בעונת הפרשמן שלו קלע 7.8 נקודות למשחק, ובעונה הבאה הפך לשחקן חמישייה קבוע כששיפר את ממוצעיו ל-16.5 נקודות ו-4.4 ריבאונדים למשחק ונבחר לחמישיית העונה השנייה של מחוז 12 הגדולות ("Second-team All-Big 12"). בעונת הג'וניור שלו, 2014/2015, עזר הילד לאוקלהומה להעפיל לשלב 16 הגדולות ("Sweet 16") של טורניר המכללות לראשונה מאז שנת 2009, כשרשם ממוצעים של 17.4 נקודות ו-5.4 ריבאונדים למשחק ונבחר ל-MVP של המחוז. במהלך עונתו האחרונה, ב-4 בינואר 2016, קלע שיא קריירה של 46 נקודות בהפסד קבוצתו לאוניברסיטת קנזס אחרי 3 הארכות. באותה עונה סחב הילד את קבוצתו עד לשלב פיינל פור אליפות המכללות, אך אוקלהומה הובסה בחצי הגמר מול האלופה שבדרך, אוניברסיטת וילאנובה, בתוצאה 95-51. לאורך עונת הסיניור העמיד הילד ממוצעים של 25.0 נקודות, 5.7 ריבאונדים ו-2.0 אסיסטים למשחק שזיכו אותו בפרס נייסמית' ובפרס ג'ון וודן המוענקים לשחקן המצטיין של העונה בליגת המכללות.
קריירה ב-NBA > ניו אורלינס פליקנס

הילד נבחר בבחירה השישית של דראפט ה-NBA לשנת 2016, על ידי קבוצת ניו אורלינס פליקנס. ב-57 משחקיו במדי הפליקנס רשם הילד ממוצעים מאכזבים של 8.6 נקודות למשחק ב-39.2% קליעה מהשדה.
קריירה ב-NBA > סקרמנטו קינגס

ב-20 בפברואר 2017 הועבר הילד בטרייד לסקרמנטו קינגס, יחד עם טייריק אוונס, לנגסטון גאלוויי ושתי בחירות דראפט עתידיות, בתמורה לדמרקוס קאזינס ועומרי כספי. לאחר שלא הצליח לבלוט במדי הפליקנס, בסקרמנטו מילא הילד את תפקיד הקלע הפותח, ועד סיום עונת הרוקי שלו שיפר את תפוקתו ל-15.1 נקודות למשחק ב-48% קליעה מהשדה. בסיום העונה נבחר הילד לחמישיית הרוקיז של העונה.
את עונת 2017/2018 פתח כשחקן חמישייה, אך אחרי שבעה משחקים ירד לספסל והפך להיות השחקן השישי בקבוצה. בעונת 2018/2019, בה שב להיות שחקן חמישייה, קבע שיא שלשות בעונה סדירה של הקינגס, כשקלע 278 שלשות. בנוסף, באותה העונה הפך הילד לשחקן הראשון בליגת ה-NBA שבשלושת עונותיו הראשונות קולע מעל ל-600 שלשות.
באוקטובר 2019 חתם על הארכת חוזה בסקרמנטו ל-4 עונות נוספות, החל מעונת 2020/2021, עבור כ-94 מיליון דולר. בפברואר 2020 קלע הילד את השלשה ה-800 שלו בקריירה, במשחקו ה-296 ב-NBA, ובכך הוא שבר את שיאו של סטפן קרי (305 משחקים) והפך לשחקן ה"מהיר" ביותר בתולדות הליגה שקולע 800 שלשות.
קריירה ב-NBA > אינדיאנה פייסרס

ב-8 בפברואר 2022 הועבר הילד לאינדיאנה פייסרס. בחמישה בדצמבר 2022 הילד הפך לשחקן השני המהיר בהיסטורית ה-NBA אחרי סטפן קרי להשיג 1,500 שלשות.
קריירה ב-NBA > פילדלפיה 76

ב-8 בפברואר 2024 הועבר הילד לפילדלפיה 76. הוא שיחק 84 משחקים בעונת 2023-24 וקלע בממוצע 12.1 נקודות למשחק, קטף 3.2 כדורים חוזרים ומסר 2.8 אסיסטים.
קריירה ב-NBA > גולדן סטייט ווריורס

ביולי 2024 עבר הילד לקבוצת גולדן סטייט ווריורס.
נבחרת לאומית

בשנת 2014 שיחק הילד לראשונה במדי נבחרת איי בהאמה, כשהשתתף בטורניר סנטרובאסקט הנערך בין מדינות אמריקה המרכזית, מדינות האיים הקריביים ומקסיקו. בכל ארבעת משחקי הסנטרובאסקט עלה הילד מהספסל, והוביל את קלעי הטורניר עם 19.8 נקודות בממוצע למשחק.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | אוקלהומה | 27 | 13 | 25.1 | 0.388 | 0.237 | 0.833 | 4.2 | 1.9 | 1.2 | 0.3 | 7.8 |
| 2013/2014 | אוקלהומה | 33 | 32 | 32.1 | 0.445 | 0.386 | 0.750 | 4.4 | 1.9 | 1.4 | 0.2 | 16.5 |
| 2014/2015 | אוקלהומה | 35 | 35 | 32.4 | 0.412 | 0.359 | 0.823 | 5.4 | 1.9 | 1.3 | 0.2 | 17.4 |
| 2015/2016 | אוקלהומה | 37 | 37 | 35.4 | 0.501 | 0.457 | 0.880 | 5.7 | 2.0 | 1.1 | 0.5 | 25.0 |

| קריירה |  | 132 | 117 | 31.7 | 0.448 | 0.390 | 0.836 | 5.0 | 1.9 | 1.3 | 0.3 | 17.4 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | ניו אורלינס | 57 | 37 | 20.4 | 0.393 | 0.369 | 0.879 | 2.9 | 1.4 | 0.3 | 0.1 | 8.6 |
| 2016/2017 | סקרמנטו | 25 | 18 | 29.1 | 0.480 | 0.428 | 0.814 | 4.1 | 1.8 | 0.8 | 0.1 | 15.1 |
| 2017/2018 | סקרמנטו | 80 | 12 | 25.3 | 0.446 | 0.431 | 0.877 | 3.8 | 1.9 | 1.1 | 0.3 | 13.5 |
| 2018/2019 | סקרמנטו | 82 | 82 | 31.9 | 0.458 | 0.427 | 0.886 | 5.0 | 2.5 | 0.7 | 0.4 | 20.7 |
| 2019/2020 | סקרמנטו | 72 | 44 | 30.8 | 0.429 | 0.394 | 0.846 | 4.6 | 3.0 | 0.9 | 0.2 | 19.2 |
| 2020/2021 | סקרמנטו | 71 | 71 | 34.3 | 0.406 | 0.391 | 0.846 | 4.7 | 3.6 | 0.9 | 0.4 | 16.6 |
| 2021/2022 | סקרמנטו | 55 | 6 | 28.6 | 0.382 | 0.368 | 0.870 | 4.0 | 1.9 | 0.9 | 0.3 | 14.4 |
| 2021/2022 | אינדיאנה | 26 | 26 | 35.6 | 0.447 | 0.362 | 0.886 | 5.1 | 4.8 | 0.9 | 0.4 | 18.2 |
| 2022/2023 | אינדיאנה | 80 | 73 | 31.0 | 0.458 | 0.425 | 0.822 | 5.0 | 2.8 | 1.2 | 0.3 | 16.8 |
| קריירה |  | 548 | 370 | 29.5 | 0.434 | 0.402 | 0.858 | 4.4 | 2.6 | 0.9 | 0.3 | 16.1 |
הערות שוליים

↑  על צעירותו של הילד באיי הבהאמה, באתר cbssports.com,‏ 13 באוגוסט 2015
↑  דרכו של הילד לאוקלהומה, באתר bleacherreport.com,‏ 19 בנובמבר 2015
↑  הילד נבחר ל-MVP של מחוז ה-Big 12, באתר big12sports.com,‏ 8 במרץ 2015
↑  Kansas fans stick around to show love for Oklahoma's Buddy Hield, באתר sportingnews.com,‏ 5 בינואר 2016
↑  סיכום המשחק בין אוקלהומה לווילאנובה, באתר הרשמי של ליגת המכללות, 2 באפריל 2016
↑  הילד מוכרז כזוכה בפרס ג'ון וודן, באתר sbnation.com
↑  דמרכוס קאזינס ועומרי כספי עוברים בטרייד מסקרמנטו לניו אורלינס, באתר וואלה, 20 בפברואר 2017
↑  Buddy Hield breaks Damian Lillard's NBA 3-point record in Kings' finale, באתר nbcsports.com,‏ 10 באפריל 2019
↑  הילד מסכם על הארכת חוזה בסקרמנטו, באתר ESPN,‏ 21 באוקטובר 2019
↑  THE SUMMER OF BUDDY LOVE, באתר soonersports.com,‏ 28 באוגוסט 2014
ארנדל

ערך זה עוסק בכוכב הרחוק ביותר הידוע למדע. אם התכוונתם לספן חצי-עלף מספריו של ג'.ר.ר טולקין, ראו .
| --- | --- |

תמונת הכוכב ארנדל, כפי שצולמה על ידי טלסקופ החלל האבל
 נתוני תצפית
 קבוצת כוכבים:  לווייתן
 בהירות נראית:  27.2 
 סיווג ספקטרלי:  B 
 מאפיינים פיזיים
 מרחק:  28,000,000,000  שנות אור 8,584,743,684.08  פארסק
 מסה:  50-100 מסות שמש
 טמפרטורה:  >20,000 K
 
ארנדל (באנגלית עתיקה: Earendel, "כוכב השחר"), או WHL0137-LS, הוא כוכב אשר התגלה על ידי טלסקופ החלל האבל בשנת 2022 באמצעות עידוש כבידתי. הכוכב מרוחק 28 מיליארד שנות אור ממערכת השמש, ולאורו לקח 12.9 מיליארד שנים להגיע לכדור הארץ.  נכון לעתה, הוא הכוכב המרוחק ביותר הידוע למדע.
שמו

אארנדל הוא גם שמו של חצי-העלף אארנדיל (בשיבוש קל) המופיע בסילמריליון, שם הוא עוטה למצחו את הסילמריל ומרחוק הוא נראה ככוכב השחר. האסטרונומית מטעם נאס"א, מישל ת'אלר הודיעה כי ההרמז לג'. ר. ר. טולקין היה מכוון.
ביאורים

↑  בעת יצירתו הוא היה מרוחק 12.9 מיליארד שנות אור, אך בשל התרחבות היקום המרחק כעת עומד על 28 מיליארד שנות אור
הערות שוליים

↑  רפידה כביר, Hubble Detects Earendel, The Farthest Star Ever Seen. It’s 28 Billion Light Years Away באתר ABP
↑  Record Broken: Hubble Spots Farthest Star Ever Seen ההודעה באתר נאס"א
↑  התגלה הכוכב הרחוק ביותר ביקום עד כה: ארנדל. אורו הגיע אלינו לאחר כ-12.9 מיליארד שנים, באתר אוניברסיטת בן-גוריון בנגב, ‏31 במרץ 2022
↑  Gohd, Chelsea (31 March 2022). "Meet Earendel: Hubble telescope's distant star discovery gets a Tolkien-inspired name". Space.com.
ביתניים

| ביתניים |
| --- | --- |
 Typhliasina pearsei
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחי-קושק
משפחה:: ביתניים
שם מדעי
 Bythitidae ‏גיל, 1861

Grammonus Thielei
Ogilbia sabaji
ביתניים (שם מדעי: Bythitidae) היא משפחת דגי גרם מהסדרה צלופחי-קושק. הם חיים בימים ואוקיינוסים טרופיים וסובטרופיים, אף שחלקם חיים גם באזורים ממוזגים וצוללים אל מתחת 2,500 מטרים בנביעות תת-ימיות. כמה מהמינים חיים במערות מוצפות מים מתוקים כמו Typhliasina pearsei‏, Ogilbia galapagosensis ו-Diancistrus typhlops.
בני משפחה זו קטנים יחסית באורך 5–10 סנטימטר, אך הגדולים ביניהם יכולים להגיע ל-60 סנטימטרים. הם בעלי ראש גדול המזכיר ראשן צפרדע. הם מצויים על קרקעית הים וניזונים מחסרי חוליות העוברים לידם. דגים אלה אינם מטילים ביצים (למעט כמה מינים) אלא משריצים צאצאים חיים.
מיון

| 0 | 1 | 2 |
| --- | --- | --- |
|  תת-משפחה Brosmophycinae שבט Dinematichthyini סוג Alionematichthys  סוג Beaglichthys  סוג ומין יחיד Brosmolus longicaudus  סוג ומין יחיד Brotulinella taiwanensis  סוג ומין יחיד Dactylosurculus gomoni  סוג Dermatopsis  סוג Dermatopsoides  סוג Diancistrus  סוג Didymothallus  סוג Dinematichthys  סוג Dipulus  סוג Gunterichthys  סוג ומין יחיד Lapitaichthys frickei  סוג Majungaichthys  סוג Mascarenichthys  סוג ומין יחיד Monothrix polylepis  סוג ומין יחיד Nielsenichthys pullus  סוג Ogilbia  סוג Ogilbichthys  סוג Paradiancistrus  סוג ומין יחיד Porocephalichthys dasyrhynchus  סוג ומין יחיד Typhliasina pearsei  סוג Ungusurculus  סוג ומין יחיד Zephyrichthys barryi  שבט Brosmophycini סוג Bidenichthys |  סוג ומין יחיד Brosmodorsalis persicinus  סוג ומין יחיד בְּרוֹסְמוֹן (ייBrosmophyciops pautzkei)  סוג ומין יחיד Brosmophycis marginata  סוג Eusurculus  סוג Fiordichthys  סוג Lucifuga  סוג ומין יחיד Melodichthys hadrocephalus  תת-משפחה Bythitinae סוג ומין יחיד Acarobythites larsonae  סוג Anacanthobythites  סוג Bellottia  סוג Bythites  סוג Calamopteryx  סוג Cataetyx  סוג Diplacanthopoma  סוג ומין יחיד Ematops randalli  סוג Grammonus  סוג ומין יחיד Hastatobythites arafurensis  סוג Hephthocara  סוג Microbrotula  סוג Parasaccogaster  סוג ומין יחיד Pseudogilbia sanblasensis  סוג Pseudonus  סוג Saccogaster  סוג ומין יחיד Stygnobrotula latebricola  סוג Thalassobathia  סוג ומין יחיד Thermichthys hollisi  סוג Timorichthys  סוג Tuamotuichthys |  |
ביסק

ערך זה עוסק במאכל צרפתי. אם התכוונתם לעיר ברוסיה, ראו .
| --- | --- |
ביסק עשוי מלובסטר
ביסק עשוי מלובסטר
 
 מאכלים
 סוג:  מרק דגים, crab dish 
 מטבח:  המטבח הצרפתי 
 מוצא:  צרפת 
 מרכיבים עיקריים:  סרטנאים, יין לבן 
 
ביסק עשוי משרימפס
בִּיסְק (בצרפתית: Bisque) הוא סוג של מרק חלק, קטיפתי ומתובל מאוד. מוצאו במטבח הצרפתי, ולרוב הוא מבוסס על רוטב מסונן ומתומצת מסרטנים. הוא יכול להיות עשוי ממגוון פירות ים: לובסטר, סרטן, שרימפס או סרטני נהרות (Crayfish).
לעיתים, מרקים מוקרמים העשויים מירקות קלויים שעובדו למחית נקראים ביסק, הנפוצים שבהם הם קישואים, פטריות ועגבניות. אולם השימוש אינו מדויק, ומרקים אלה אמורים להיקרא "מרקים מוקרמים".
הביסק הוצג לראשונה למטבח הצרפתי על ידי השף פרנסואה פייר לה וארן.
הכנת הביסק מאפשרת מיצוי של כל הטעמים מהסרטנים. יש ביסקים המעובים באמצעות אורז אשר ניתן לסננו החוצה, כך נותר בביסק רק העמילן. אפשרות אחרת היא להפוך את האורז למחית בשלב הסופי של ההכנה.
ביסק פירות ים מוגש באופן מסורתי בקערית או ספל נמוכים בעלי שתי ידיות.
אטימולוגיה

הסברה טוענת כי השם ביסק הוא נגזרת של ביסקאיה (Biscay), כדוגמת מפרץ ביסקאיה. אולם אפשרות אחרת היא בהתייחסות לסרטנים כ"מבושלים פעמיים", נגזרת מהמילים בלטינית "bis" - פעמיים, ו"coquere" - לבשל (באנלוגיה לביסקוויט), היות שהסרטנים מבושלים תחילה במעטפת שלהם, ולאחר מכן הם מבושלים ביין ובמרכיבים ארומטיים אחרים, ולאחר מכן הם עוברים סינון ותוספת של שמנת.
הערות שוליים

↑  מילון לאטימולוגיה, באתר etymonline (באנגלית)
ביניש מינינברג

אין תמונה חופשית
בייניש מינינברג (1 באפריל 1903 - 1 בינואר 1996, ט' בטבת תשנ"ו) היה אומן, מעצב וצייר ישראלי, שמרבית עבודתו בתחום ציור ועיטור קירות בתים ורהיטים.
ראשית חייו

מינינברג נולד ביפו וגדל בבתי "מרכז בעלי מלאכה" ליד שכונת נווה שלום בתל אביב. אביו יהודה מינינברג היה אומן שהתמחה בעיטור קירות, והוא למד את מלאכתו ממנו. בתמונה המפורסמת משנת 1908 של הגרלת המגרשים לאחוזת בית, שצילם אברהם סוסקין על החולות באחוזת בית נראה הילד ביניש עומד על גבעת החול עם  מספר ילדים[דרוש מקור]. לאחר גירוש תושביה היהודיים של תל אביב יפו עקב מאורעות מלחמת העולם הראשונה, עברה משפחת מינינברג לאזור כפר סבא והתגוררה יחד עם מגורשים רבים במחנה אוהלים שהוקם בחורשת אקליפטוסים. עם סיום המלחמה וכיבוש הארץ על ידי הצבא הבריטי חזרה המשפחה לנווה-שלום. בשנת 1921 יזם אביו, יהודה מיניברג, שהיה מראשי מרכז בעלי מלאכה, יחד עם מנחם שיינקין, מתתיהו וינוקור ואחרים  את הקמת שכונת מרכז בעלי מלאכה, ובית המשפחה נבנה ברחוב שינקין 22. בחצר הבית נותרו עד היום שרידי בריכת הדגים שהייתה בזמנו עם מזרקה מאבן. אחרי תום מלחמת העולם הראשונה, למד בבצלאל.
מינינברג כאומן וצייר בתים

בתחילת שנות ה-20 החל מינינברג לצייר ציורי קיר בבתי התושבים בתל אביב במסגרת העסק המשפחתי של אביו יהודה. במודעות שלהם בירחון "המלאכה" בשנים 1922 ו-1923 מופיע הכיתוב "ציור חדרים לפי האופנה האירופאית". מסמכים שנמצאו בעזבונו מעידים על כך שבשנת 1925 הוא ביצע מספר פעמים עבודות צביעה מיוחדות בבתי ציבור בחברון עבור אנשי המנדט הבריטי בירושלים[דרוש מקור].
מינינברג הרחיב את פעילותו למוצרי יודאיקה. בשנת 1928 הופיעו בירחון "הנגר" מודעות פרסום של "מכון לאומנות ארץ-ישראלית של מינינברג ובניו", המכון התחרה בעיקר במוצרי המזכרות הארץ -ישראליים בסגנון בצלאל שהיו עשויים עץ זית, ריקועי נחושת ורקמה מצוירים ומעטרים במוטיבים: תנ"כיים, מראות נופי הארץ, גמלים, רועים וצאן[דרוש מקור]. בשנת 1929 הציגו בני משפחת מינינברג בתערוכת "יריד המזרח" בתל אביב את מוצרי מכון האומנות שלהם וזכו בפרס שני של מדליית כסף [דרוש מקור]. המכון שכן בצריף (שקיים עד היום) בחצר בית המשפחה ברח' שינקין 22 בתל אביב, חנות נוספת הייתה ברח' נחלת בנימין. ה"מכון" פעל עד תחילת שנות ה-30 [דרוש מקור]. בין השנים 1934 ל-1937 עבד כצבאי וצייר דקורטיבי במספר חברות רהיטים, בתל אביב וירושלים. ב-1938 עבר לביירות על מנת לעבוד בה כצייר רהיטים [דרוש מקור].
עם הקמת חיל האוויר הישראלי ב-1948 השתתף מיניברג בתחרות לבחירת סמל חיל האוויר ונבחר הסמל שלו מגן דוד משולב עם כנף[דרוש מקור]. זהו היה סמל הכומתה הראשון של חיל האוויר שלימים הוחלף בסמל הנוכחי.
כצייר

לאחר קום המדינה, עסק בציור וניהל סטודיו לציור ולמסגור ברמת גן ולימד ציור. ציוריו נעשו בסגנון שמן על בד וחלקם נמצאים בידי אספנים.
חיים פרטיים

ב-1926 נישא מיניברג לרוזי (שושנה) לבית שפינדלר. לזוג היו שני ילדים.
הערות שוליים

↑  ביניש מינינברג באתר חברה קדישא ת"א–יפו
↑  שי פרקש, שימור ושחזור ציורי קיר בישראל מרץ 2009  שקופית 65
ארנד ליפהרט

| --- | --- |
אין תמונה חופשית
 לידה:  17 באוגוסט 1936 (בן 88) אפלדורן, הולנד 
 ענף מדעי:  מדע המדינה 
 מקום לימודים:  אוניברסיטת ייל (1963)  The Principia  Principia College 
 מוסדות:  אוניברסיטת ליידן (7 באוקטובר 1968–1 בספטמבר 1978)  אוניברסיטת קליפורניה בסן דייגו 
 פרסים והוקרה:  פרס יוהאן חיטה למדע המדינה (1997)  פרס ראלף ג'. באנץ' (1979)  מדליית וילבור קרוס (2016)  פרס הנדריק מולר (1991)  מלגת גוגנהיים 
 
ארנד ד'אנגרמונט ליפהרט (בהולנדית: Arend d'Engremont Lijphart;‏ נולד ב-17 באוגוסט 1936) הוא חוקר מדע המדינה הולנדי הפועל בארצות הברית ומתמחה בפוליטיקה השוואתית, שיטות בחירות ומערכות הצבעה, במיוחד על רקע שסעים תרבותיים, אתניים או מעמדיים. על אף שנולד בהולנד, בילה את מרבית חייו בארצות הברית ולו אזרחות כפולה, אמריקנית והולנדית. מכהן פרופסור אמריטוס למדע המדינה באוניברסיטת קליפורניה בסן דייגו נכון ל-2015.
קריירה

ליפהרט קיבל את תואר הדוקטור במדע המדינה באוניברסיטת ייל בשנת 1963, לאחר שהגיש עבודת דוקטורט שעסקה במדיניותה של הולנד ביחס למושבה גינאה החדשה. בין 1968 ל-1978 שימש כפרופסור למדע המדינה באוניברסיטת ליידן, ומאז 1978 הוא מלמד באוניברסיטת קליפורניה בסן דייגו (UCSD). בשנת 1989 נבחר כחבר האקדמיה האמריקאית לאמנויות ולמדעים, ובין 1995 ל-1996 שימש כנשיא האגודה האמריקנית למדע המדינה. בשנת 1997 זכה בפרס יוהאן סקייט למדע המדינה, הנחשב לפרס יוקרתי.
ליפהרט נחשב לאחד מאבות תאוריית הדמוקרטיה ההסדרית, הידועה גם כ"דמוקרטיה קונסוציונלית" (consociational) המתארת דרך לניהול מדינה ובה שסעים חברתיים עמוקים, ולעיתים חופפים. המדובר בהסכמה של "קרטל עלית" המייצג את הצדדים השונים, לניהול המדינה תוך עיגון הסדרים שנועדו ליצור מצב בו לכל צד יהיה חלק בהנהגת המדינה ובמוסדות השלטון, ולכל צד תהייה זכות וטו אפקטיבית, ואפשרות לנהל עניינים מסוימים בצורה אוטונומית. הדוגמאות הקלאסיות שניתנות להסדרים מסוג זה הם אוסטריה, בלגיה ושווייץ, וכן לבנון וקפריסין, בסמוך לאחר קבלת עצמאותן. ליפהרט פיתח מודלים אלו בשני ספריו החשובים "The Politics of Accommodation" ‏(1968) ו-"Democracy in Plural Societies" ‏(1977).
התאוריה של הדמוקרטיה הקונסוציונלית נחשבת לתאוריה מקובלת במדע המדינה, אך חוקרים רבים התקיפו אותה, הן על רקע אמפירי, בטענה שההסדר הקונסוציונלי, כפי שליפהרט מתאר אותו, אינו פועל בחלק מן המדינות עליהן דיבר, והן באופן תאורטי, בשלילת האפשרות שהמדובר במודל המסוגל לקרב בין פלגים (אתניים ואחרים) יריבים, ולמנוע אלימות. יש בין המבקרים הסבורים כי בנסיבות של שסע אתני יכול יישום המודל להגביר את האלימות, וישנם הסבורים כי המדובר במודל שאינו דמוקרטי במהותו.
עבודתו המאוחרת של ליפהרט התמקדה בהבדלים הרחבים יותר בין דמוקרטיות הפועלות בשיטה הרובנית (השיטה בה מתנהלות בחירות, לרוב בין שתי מפלגות עיקריות, ובה "המנצח זוכה בכל" ואילו המפסיד יוצא לתקופה קצובה לאופוזיציה, ומאבד את האפשרות לקבל חלק בשלטון) ובין דמוקרטיות של "קונצנזוס". על אף שליפהרט פיתח את מודל הדמוקרטיה ההסדרית בעיקר למדינות בעלות שסע אתני, דתי או מעמדי, הוא רואה את הדמוקרטיה הפועלת בשיטת הקונצנזוס כמתאימה לכל חברה. בניגוד לדמוקרטיה הרובנית, הדמוקרטיות הפועלות בשיטת הקונצנזוס הן בעלות מפלגות רבות, שיטה פרלמנטרית עם ממשלה רחבה, הכוללת את מרבית הפלגים, שיטת בחירות יחסית, מבנה קורפורטיבי של קבוצות אינטרס, לעיתים מבנה פדרטיבי, שני בתי פרלמנט, וחוקה קשיחה המוגנת באמצעות ביקורת שיפוטית. מוסדות אלו מבטיחים, ראשית, כי רק רוב מוצק יוכל לשלוט במדיניות, ושנית, שמרגע שהקואליציה מתבססת בשלטון, יכולתה לצמצם את זכויות המיעוט היא מוגבלת.
בספרו "Patterns of Democracy" ‏(1989) מונה ליפהרט שלושים ושש דמוקרטיות המשתמשות בגישה זו. הוא מוצא כי הדמוקרטיות של קונצנזוס הן מדינות "נעימות ועדינות" יותר, יש בהן אחוזי מאסר נמוכים יותר, שימוש נמוך יותר בעונש מוות, שמירה טובה יותר על הסביבה, כמות גדולה יותר של עובדים זרים, והוצאה רבה יותר על רווחה, תכונות שלדעתו עשויות למשוך כל דמוקרט. הוא מוצא כי התרבות הפוליטית במדינות אלו היא פחות עימותית, ההליכים הם ענייניים יותר, ותוצאות ההליכים הן אתיות יותר.
פרסומים > ספרים

The Trauma of Decolonization: The Dutch & West New Guinea. New Haven: Yale University Press, 1966.
The Politics of Accommodation. Pluralism and Democracy in the Netherlands, Berkeley: University of California Press, 1968.
Democracy in Plural Societies: A Comparative Exploration. New Haven: Yale University Press, 1977. ISBN 0-300-02494-0.
Democracies: Patterns of Majoritarian & Consensus Government in Twenty-one Countries. New Haven: Yale University Press, 1984. ISBN 0-300-03182-3.
Power-Sharing in South Africa. Berkeley: Institute of International Studies, University of California, 1985. ISBN 0-87725-524-5.
Grofman, Bernard, and Lijphart, Arend (eds.). Electoral Laws & Their Political Consequences. New York: Agathon Press, 1986. ISBN 0-87586-074-5.
Electoral Systems and Party Systems: A Study of Twenty-Seven Democracies, 1945-1990. Oxford: Oxford University Press, 1994. ISBN 0-19-828054-8.
Lijphart, Arend, and Waisman, Carlos H. (eds.). Institutional Design in New Democracies. Boulder: Westview, 1996. ISBN 0-8133-2109-3.
Patterns of Democracy: Government Forms & Performance in Thirty-six Countries. New Haven: Yale University Press, 1999. ISBN 0-300-07893-5
Grofman, Bernard and Lijphart, Arend (eds.). The Evolution of Electoral & Party Systems in the Nordic Countries. New York: Agathon Press. ISBN 0-87586-138-5.
לקריאה נוספת

א. כהן, ב. זיסר, "מהשלמה להסלמה, השסע הדתי חילוני בפתח המאה העשרים ואחת", הוצאת שוקן, 2003.
דון יחיא, אליעזר, "הפוליטיקה של ההסדרה: יישוב סכסוכים בנושאי דת בישראל", ירושלים, מכון פלורסהיימר למחקרי מדיניות, 1997.
ארנה (מערכת הגנה אקטיבית)

תמונה הממחישה את חלקי המערכת ואת פעולתה
ארנה (ברוסית: Арена) היא מערכת הגנה אקטיבית לטנקים. המערכת פותחה החל משנת 1993 על ידי רוסיה במטרה ליצור שכבת הגנה נוספת לטנק, בדגש על הגנה מפני טילי נ"ט מתקדמים. לטענת החברה המייצרת, הארנה מסוגלת לפעול בכל מזג אוויר ובכל שעות היממה. היא שוקלת כ-1,100 ק"ג ועלותה עומדת על כ-300,000 דולר. הרוסים טוענים כי המערכת הייתה מבצעית במלחמת צ'צ'ניה השנייה.
רקע

במהלך מלחמת אפגניסטן ומלחמת צ'צ'ניה הראשונה מספר רב של כלי רק"ם רוסים, ובעיקר טנקים, נפגעו כתוצאה מאמצעי לחימה נגד טנקים. הרוסים הבינו כי כלי הנשק מתוצרת רוסית שהופעלו, היו הפשוטים והזולים בארסנל. מספר רב של רקטות RPG-7 פשוטות הופעלו כנגד כלים משוריינים של הרוסים וגרמו לנזק משמעותי. בנוסף, גם טילים מונחים מתקדמים מתוצרת ארצות הברית שהופעלו, גרמו לאבדות קשות.
כתוצאה מכך, הרוסים, שהחזיקו בארסנל שלהם כלי נשק נגד טנקים, מתקדמים ומשוכללים לאין שיעור מהרקטות ה-RPG-7 שהופעלו נגדם, ידעו כי גם פיתוח וייצור דור חדש של טנקים, עם שריון מתקדם יותר שבנוי מחומרים מרוכבים לא ישים קץ לאיום הממשי ששורר גם על המתקדמים שבטנקים הרוסים. לכן הוחלט ברוסיה, החל משנת 1993, לפתח וליצור מערכת הגנה אקטיבית עבור טנקים במטרה לספק להם שכבת הגנה נוספת.